《春官旧寅见期牛首之游不果赴》
明代·黄衷

紫骝嘶断杏花烟，佳丽无如二月天。谩爱东曹兼吏隐，不堪南郭负仙缘。

流尘定锁题诗处，老衲应论借榻年。遥指聚星空怅望，芙蓉高閤化城边。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。